**iPad** — планшэтны камп’ютар, які выпускаецца кампаніяй Apple. Першая версія планшэта была прадстаўлена на прэзентацыі ў Сан-Францыска Стывам Джобсам 27 студзеня 2010 года. Старт продажаў адбыўся ў Нью-Ёрку на Пятай авеню 3 красавіка 2010 года. 2 сакавіка 2011 года публіцы была прадстаўлена мадэль другога пакалення — iPad 2, з палепшанымі характарыстыкамі. 7 сакавіка 2012 года публіцы была прадстаўлена мадэль трэцяга пакалення пад назвай «The new iPad». Яна павінна з’явіцца ў продажы ў ЗША з 16 сакавіка, затым пазней яшчэ ў дзесяці краінах.

Apple iPad з’яўляецца класічным прыкладам планшэтных камп’ютараў і прынцыпова адрозніваецца ад персанальных камп’ютараў. Шматлікія аналітыкі адносяць планшэты да прылад посткамп’ютарнай эпохі, якія з’яўляюцца больш простымі і зразумелымі, чым звыклыя персанальныя камп’ютары і з часам могуць выцесніць ПК з ІТ-рынка.

> 
> На прэзентацыі інтэрнэт-планшэта Apple iPad 2 Стыў Джобс сказаў: «… Тэхналогіі неаддзельныя ад гуманітарных навук — і гэта сцвярджэнне як ніколі справядліва для **прылад посткамп’ютарнай эпохі**. Канкурэнты спрабуюць намацаць аптымальны баланс у новых мадэлях персанальных камп’ютараў. Гэта не той шлях, які выбірае Apple — насамрэч, будучыня за **посткамп’ютарнымі прыладамі**, якія прасцей і зразумелей звыклых PC».
> 
> 
>

Пастаўшчыкі кампанентаў
-----------------------

Сярод пастаўшчыкоў кампанентаў для новай прылады называліся кампаніі LG і Chimei Innolux Corp. якія з’яўляюцца асноўнымі вытворцамі дысплеяў (10 млн штук), а таксама Samsung, з якой складзены кантракт на пастаўку дадатковых 3 млн экранаў. Апошняя, акрамя таго, магчыма, з’яўляецца вытворцам працэсара. Зборкай прылады займаецца тайванская Hon Hai Precision Industry Co. (Foxconn).

Кошт і пачатак паставак
-----------------------

Кошт мадэляў iPad у ЗША:

|  | 16GB | 32GB | 64GB |
| --- | --- | --- | --- |
| Wi-Fi | $499 | $599 | $699 |
| Wi-Fi + 3G + GPS | $629 | $729 | $829 |

У ЗША продажы планшэта iPad з Wi-Fi пачаліся 3 красавіка 2010 года. Продажы iPad з Wi-Fi і 3G стартавалі пазней — мадэлі з’явіліся на прылаўках 30 красавіка 2010 года (у ЗША).

Пачатак міжнародных продажаў iPad (у Аўстраліі, Канадзе, Францыі, Германіі, Італіі, Японіі, Іспаніі, Швейцарыі і Вялікабрытаніі) адбыўся 28 мая 2010 года. Таксама кампанія заявіла, што плануе пачаць продажы планшэтнага камп’ютара ў Аўстрыі, Бельгіі, Ганконгу, Ірландыі, Люксембургу, Мексіцы, Нідэрландах, Новай Зеландыі і Сінгапуры ў ліпені.

Кошт мадэляў iPad для міжнароднага продажу:

|  | 16GB | 32GB | 64GB |
| --- | --- | --- | --- |
| Wi-Fi | €479 Europe, £429 U.K. $549 Canadian, $629 Australian | €579 Europe, £499 U.K. $649 Canadian, $759 Australian | €679 Europe, £599 U.K. $749 Canadian, $879 Australian |
| Wi-Fi + 3G + GPS | €579 Europe, £529 U.K. $679 Canadian, $799 Australian | €679 Europe, £599 U.K. $779 Canadian, $928 Australian | €779 Europe, £699 U.K. $879 Canadian, $1,049 Australian |

Асаблівасці
-----------

У мадэлях iPad Wi-Fi+3G прысутнічае модуль GPS-прыёмніка, які можа працаваць як у аўтаномным рэжыме, так і ў рэжыме A-GPS. Акрамя таго, замест звычайнай SIM-карты выкарыстоўваецца карта фармату Micro-SIM.

Адмыслова для iPad выпушчаны адаптаваны офісны пакет iWork і адкрыты новы аддзел у iTunes Store, даступны праз сістэмны дадатак App Store.

Гл. таксама
-----------

* Планшэтны камп’ютар
* Электронная кніга, прылада
* Сенсарны экран
* Мультытач
* iPhone
* IPad 2

Зноскі
------

1. ↑  Wintek May Be Behind Delayed iPad Launch | News | The Mac Observer
2. ↑  Is iPad Sold Out?
3. ↑  Прэс-рэліз Apple: iPad Available in US on April 3
4. 1 2  Прэс-рэліз Apple: iPad Wi-Fi + 3G Models Available in US on April 30
5. 1 2  Прэс-рэліз Apple: iPad Available in Nine More Countries on May 28
6. ↑   teardown of production iPad
7. ↑  Apple выпусціла новы iPad. Сотовик, 7.03.2012.
8. ↑  Apple - iPad 2 - View the technical specifications for iPad 2
9. ↑  Тэхнічныя спецыфікацыі iPad
10. ↑  перадаецца як *«айпэ́д»*
11. ↑  vesti.ru: iPad выходзіць у народ
12. ↑  Сайт Webcrunch.ru: «Стыў Джобс пра Flash, iPad і посткамп’ютарную эру» Архівавана 3 снежня 2010. — 11.06.2010.
13. ↑  Сайт Rosinvest.com: «Рэй Озі папярэдзіў Microsoft пра пачатак „посткамп’ютарнага свету"»(недаступная спасылка) — 26.10.2010.
14. ↑  Сайт Deepapple.com: «IPad 2: белае і чорнае па Стыве Джобсу» — 03.03.2011.
15. ↑  Kim Yoo-chul (18 сакавіка 2010). Samsung Gets Big Order for iPad Displays. The Korea Times.
16. ↑  Taiwan-based component makers doubt iPad production delay rumors
17. ↑  Clearance iPad — Apple Store Архівавана 5 сакавіка 2011.
18. ↑  Apple.com: iPad Available in US on April 3
19. 1 2  Apple announces iPad will launch in 9 more countries on May 28 [u]
20. ↑  28.01.2010 :: Уся праўда пра GPS у планшэтніку iPad

Спасылкі
--------

|  |  |
| --- | --- |
| commons: | Apple iPad на Вікісховішчы |

* Афіцыйны сайт Apple iPad  (англ.)
* Відэазапіс прэзентацыі iPad  (англ.)

|  |  |
| --- | --- |
| ⚙️   Тэматычныя сайты | Giant Bomb |
| Слоўнікі і энцыклапедыі | Вялікая каталанская · Лентапедыя · Britannica (онлайн) |
| Нарматыўны кантроль | GND: 7712886-2 · LCCN: sh2010009235 · NKC: ph634646 |